12α. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70095/5650 της 30 Ιουλ./17 Σεπτ.  1977 (ΦΕΚ Β΄ 889) Περί ρυθμίσεως των όρων εργασίας και αμοιβών, ναυτικών τινών ειδικοτήτων φορτηγών πλοίων άνω των 4.500 T.D.W. Έχοντες υπ’ όψιν: 1.Τας διατάξεις της παρ. 2 του άρθρου 5 του Α.Ν. 3276/1944 ως ετροποποιήθη δια του Ν. 33/1946 και αντικατεστάθη υπό του άρθρ. 2 του Ν.Δ. 304/1947. 2.Την μη υπογραφήν της από 11.3.77 συλλογικής συμβάσεως εργασίας πληρωμάτων φορτηγών πλοίων άνω των 4.500 TDW υπό των εκπροσώπων των σωματείων Πανελλήνιος Ένωσις Μηχανικών ΕΝ (ΠΕΜΕΝ) και Πανελλήνιος Ένωσις Ναυτών ΕΝ (Π.Ε.Ν.Ε.Ν.) 3.Την διακοπήν διαπραγματεύσεων μεταξύ Ενώσεως Ελλήνων Εφοπλιστών και των ανωτέρω ναυτικών σωματείων χωρίς να επέλθη συμφωνία. 4.Την υπ’ αριθ. 77/1977 πράξιν του Υπουργικού Συμβουλίου, αποφασίζομεν: 1.Επεκτείνομεν την εφαρμογήν των όρων της από 11 Μαρτίου 1977 συλλογικής συμβάσεως εργασίας πληρωμάτων φορτηγών πλοίων άνω των 4500 TDW, κυρωθείσης δια της υπ’ αριθ. 70100/2486/4.4.77 αποφάσεώς μας, και εις τους ναυτικούς οι οποίοι υπηρετούν επί της ανωτέρω κατηγορίας πλοίων και εκπροσωπούνται από τα σωματεία Πανελλήνιος Ένωσις Μηχ/κών ΕΝ και Πανελλήνιος Ένωσις Ναυτών ΕΝ. 2.Η παρούσα θέλει ισχύσει μέχρι 30 Ιουνίου 1978, ημερομηνίας λήξεως της από 11.3.77 συλλογικής συμβάσεως εργασίας πληρωμάτων φορτηγών πλοίων άνω των 4500 TDW, εφ’ όσον δεν επέλθη συμφωνία και υπογραφή μεταξύ των εκπροσώπων των ενδιαφερομένων μερών συλλογική σύμβασις ενωρίτερον. Η παρούσα δημοσιευθήτω δια της Εφημερίδος της Κυβερνήσεως. 